**Таццяна Аляксееўна Тая́кіна** (укр.: Тетяна Олексіївна Таякіна, нар. 12 студзеня 1951) — савецкая ўкраінская балерына, педагог. Народная артыстка СССР (1980).

Біяграфія
---------

Нарадзілася 12 студзеня 1951 года ў Кіеве ў сям’і кіроўцы і прадаўшчыцы крамы падпісных выданняў.

Займацца танцам пачала ў Палацы піянераў у Л. Крымскай, дзякуючы парадзе якой паступіла ў Кіеўскае дзяржаўнае харэаграфічнае вучылішча, якое скончыла ў 1969 годзе па класе В. П. Мей. Сярод педагогаў у вучылішчы — А. А. Папова (класічны танец), Ф. М. Баклан  (укр.) (бел. (дуэтны танец), А. В. Зайцаў, А. М. Муха.

З 1969 года — у балетнай трупе Кіеўскага тэатра оперы і балета імя Т. Шаўчэнкі, дзе танцавала да 1989 года. У тэатры займалася ў Г. М. Кірылавай, свае найважнейшыя партыі рыхтавала з педагогам-рэпетытарам І. С. Сонінай.

З 1969 года склаўся шматгадовы творчы танцавальны дуэт з артыстам балета В. П. Коўтунам  (руск.) (бел.. У 1970 годзе іх дуэт браў удзел у Міжнародным конкурсе артыстаў балета ў Варне, дзе яны сталі лаўрэатамі 3-й прэміі. У 1973 годзе атрымалі 2-ю прэмію і сярэбраны медаль Міжнароднага конкурсу артыстаў балета ў Маскве.

У 1977 годзе па запрашэнні М. М. Плісецкай удзельнічала разам з В. П. Коўтунам  (руск.) (бел. у IV Міжнародным фестывалі танца ў Парыжы, дзе за выкананне «Вялікага класічнага па» на музыку Д. Абера ў харэаграфіі В. І. Гзоўскага  (руск.) (бел. атрымала прэмію імя Ганны Паўлавай, якая ўручаецца Парыжскай акадэміяй танца.

У якасці вядучай балярыны гастралявала за мяжой.

У 1982 годзе скончыла ГІТІС па спецыяльнасці «педагог-балетмайстар».

З 1989 года — мастацкі кіраўнік, у 1993—2010 гадах — дырэктар Кіеўскага харэаграфічнага вучылішча.

Выкладала ў балетнай студыі Ochi International Ballet (Нагоя, Японія).

З 1996 года — член Камітэта па Дзяржаўных прэміях Украіны імя Т. Р. Шаўчэнкі.

### Сям’я

* муж — Валерый Пятровіч Коўтун  (руск.) (бел. (1944—2005), артыст балета, балетмайстар. Народны артыст СССР (1978)
* сын — Кірыл, танцоўшчык, выкладае ў Кіеўскім харэаграфічным вучылішчы дуэтны танец.
* два ўнукі

Творчасць
---------

Высокае тэхнічнае майстэрства і артыстычная адоранасць дазваляюць балерыне з роўным поспехам выступаць як у класічным, так і ў сучасным рэпертуары. Яе лепшыя партыі: Адэта-Адылія («Лебядзінае возера» П. І. Чайкоўскага), Сванільда («Капелія» Л. Дэліба), Нікія («Баядэрка» Л. Мінкуса), Аўрора («Спячая прыгажуня» П. І. Чайкоўскага), Жызель («Жызель» А. Адана), Кітры («Дон Кіхот» Л. Мінкуса).

Узнагароды
----------

* 3-я прэмія Міжнароднага конкурсу артыстаў балета ў Варне (1970)
* 2-я прэмія Міжнароднага конкурсу артыстаў балета і харэографаў у Маскве (1973)
* Прэмія імя Ганны Паўлавай Парыжскай акадэміі танца на IV Міжнародным фестывалі танца (Францыя, 1977)
* Народная артыстка Украінскай ССР (1977)
* Народная артыстка СССР (1980)
* Прэмія Ленінскага камсамола (1977) — за высокое исполнительское мастерство
* Дзяржаўная прэмія Украінскай ССР імя Т. Р. Шаўчэнкі (1986) — за выкананне партый *Дэзірэ*, *Аўроры* ў балетным спектаклі «Спячая прыгажуня» П. І. Чайкоўскага, пастаўленым на сцэне КУГАТОБ імя Т. Р. Шаўчэнкі.

Зноскі
------

1. ↑  «Куда-то ехать уже поздно» // «Газета по-українськи», 6.4.2006.
2. ↑  Татьяна Таякина: «Мне помогает любовь…» Архівавана 11 жніўня 2014. // «Зеркало недели. Украина», 5 апреля 1996.
3. ↑  Київське державне хореографічне училище **(нявызн.)**. Архівавана з першакрыніцы 9 верасня 2014. Праверана 13 жніўня 2013.
4. ↑  Указ Президиума Верховного Совета СССР от 31 января 1980 года № 1500—Х «О присвоении почётного звания „Народный артист СССР" тов. Таякиной Т. А.» // «Ведомости Верховного Совета Союза Советских Социалистических Республик». — № 6 (2028) от 6 февраля 1980 года. — Ст.114.
5. ↑  Валерий Ковтун | teatral — всё о театре! Архівавана 12 жніўня 2014 года.

Літаратура
----------

* Балет: энциклопедия. / Гл. ред. Ю. Н. Григорович.- М.: Советская энциклопедия, 1981.- 623 стр. с илл.